Ma armastan seda linna osalt just sellepärast, et see linn ei ole ühetaoline ega ühenäoline. Ma armastan seda erinäolisust, seda erilisust, mis igas linnaosas välja  kujunenud on. Ma armastan seda, et Lasnamäe ei ole sama nägu ja tegu, kui Põhja-Tallinn, et Nõmme on erinev Kesklinnast, et Mustamäe on just selline nagu ta on ja et Pirita ei sarnane Õismäega. Ma arvan, et neid erisusi tuleb hoida. Ja nende linnaosade eest tuleb hoolitseda just nii, nagu need väljakujunenud erisused seda nõuavad. Lasnamäele tuleb läheneda teisiti, kui Piritale, sest probleemid on teised. Kesklinnale tuleb pöörata teistsugust tähelepanu, kui Mustamäele, sest mõlemad linnaosad on omade  iseärasustega. Pole mõtet kõike ühe mütsiga lüüa, sest selline lammutamine ei aita meie linna paremaks saamisele kuidagi kaasa, vaid trambib selle linna väljakujunenud piirkondade otsas mudaste saabastega.